CELEX: 62011TN0540
Language: sk
Date: 2011-10-04 00:00:00
Title: Vec T-540/11: Žaloba podaná 4. októbra 2011 — Melkveebedrijf Overenk a i./Komisia

26.11.2011   
            
            
               SK
            
            
               Úradný vestník Európskej únie
            
            
               C 347/42
            
         Žaloba podaná 4. októbra 2011 — Melkveebedrijf Overenk a i./Komisia
   (Vec T-540/11)
   2011/C 347/76
   Jazyk konania: holandčina
   
      Účastníci konania
   
   
      Žalobcovia: Melkveebedrijf Overenk B.V. (Sint Anthonis, Holandsko), Maatschap Veehouderij Kwakernaak (Oosterwolde, Holandsko), Mulders Agro VOF (Heerle, Holandsko), Melkbedrijf Engelen V.O.F. (Grashoek, Holandsko), Melkveebedrijf de Peel B.V. (Asten, Holandsko), a M. Moonen (Nederweert, Holandsko) (v zastúpení: P. Mazel a A. van Beelen, advokáti)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               prehlásil žalobu za prípustnú,
            
         
               —
            
            
               vyhovel žalobe na náhradu škody podľa článku 340 ZFEÚ a určil, že žalobcovia majú nárok na peňažnú náhradu škody, ako je uvedená v prílohách 13 až 18 a ktorú je Komisia povinná zaplatiť a ktorá im vznikla v dôsledku protiprávneho prijatia a uplatnenia nariadenia Komisie (ES) č. 1468/2006 zo 4. októbra 2006, ktorým sa mení a dopĺňa nariadenie (ES) č. 595/2004, ktorým sa stanovujú podrobné pravidlá uplatňovania nariadenia Rady (ES) č. 1788/2003 stanovujúceho poplatky v sektore mlieka a mliečnych výrobkov,
            
         
               —
            
            
               subsidiárne vyhovel žalobe na náhradu škody podľa článku. 340 ZFEÚ a určil, že nárok na peňažnú náhradu škody, ako je uvedená v prílohách 13 až 18 a ktoré je Komisia povinná zaplatiť a ktorá im vznikla v dôsledku riadneho prijatia a uplatnenia nariadenia Komisie (ES) č. 1468/2006 zo 4. októbra 2006, ktorým sa mení a dopĺňa nariadenie (ES) č. 595/2004, ktorým sa stanovujú podrobné pravidlá uplatňovania nariadenia Rady (ES) č. 1788/2003 stanovujúceho poplatky v sektore mlieka a mliečnych výrobkov,
            
         
               —
            
            
               zaviazať Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú štyri žalobné dôvody.
   
               1.
            
            
               Prvý žalobný dôvod je založený na mimozmluvnej zodpovednosti Komisie vyplývajúcej z protiprávneho konania z dôvodu porušenia hlavných zásad práva Spoločenstva, ktoré spočíva v porušení zásady proporcionality. Zmena negatívnej systematiky opravy tuku vo vykonávacích ustanoveniach k nariadeniu č. 1788/2003 nariadením (ES) č. 1468/2006 (1) bola od počiatku nevhodná ako prínos na uskutočnenie cieľov týchto nariadení, a to zmiernenia nerovnováhy medzi ponukou a dopytom na trhu mlieka a mliečnych výrobkov a z toho vyplývajúcich štrukturálnych prebytkov, a sporná zmena ukladá žalobcom značnú a neprimeranú záťaž, čím je ohrozené vedenie ich podnikov. Z tohoto dôvodu sa vytýka porušenie zásady proporcionality.
            
         
               2.
            
            
               Druhý žalobný dôvod je založený na mimozmluvnej zodpovednosti Komisie vyplývajúcej z protiprávneho konania z dôvodu porušenia hlavných zásad práva Spoločenstva, ktoré spočíva v porušení vlastníckeho práva a práva na slobodný výkon povolania v zmysle článku 1 dodatkového protokolu č. 1 Európskeho dohovoru o ochrane ľudských práv. Pri prijímaní nariadenia (ES) č. 1468/2006 sa Komisia nesprávne domnievala, že toto nariadenia založila na legitimnom cieli vo všeobecnom záujme a zároveň nedostatočne vyvážila dotknuté záujmy, čo treba považovať za protiprávne konanie Komisie. Škoda, ktorá tým vznikla a stále vzniká žalobcom, sa musí teda nahradiť.
            
         
               3.
            
            
               Tretí žalobný dôvod je založený na mimozmluvnej zodpovednosti Komisie vyplývajúcej z protiprávneho konania z dôvodu porušenia zásady „égalité devant les charges publiques (zásada rovnosti v daňovej oblasti)“. Škoda, ktorá žalobcom vznikla a stále vzniká v dôsledku prispôsobenej negatívnej oprave tuku nariadením (ES) č. 1468/2006je skutočná, stála a neprimerane postihuje žalobcov ako zvláštnu kategóriu podnikateľov v porovnaní s ostatnými podnikateľmi v tomto odvetví. Okrem toho táto škoda prekračuje medze hospodárskeho rizika, ktoré je spojené s činnosťami v dotknutom sektore, bez toho, aby pozmeňujúce nariadenie, ktoré je príčinou vzniknutej škody, bolo odôvodnené všeobecným hospodárskym záujmom. Preto musí Európska únia, a v každom prípade Komisia, túto škodu nahradiť, a v každom prípade primerane vyrovnať.
            
         
               4.
            
            
               Štvrtý žalobný dôvod je založený na mimozmluvnej zodpovednosti Komisie vyplývajúcej z protiprávneho konania z dôvodu porušenia vlastníckeho práva a práva na slobodný výkon povolania v zmysle článku 1 dodatkového protokolu č. 1 Európskeho dohovoru o ochrane ľudských práv. Z dôvodu neexistencie legitímneho cieľa vo všeobecnom záujmu odôvodňujúceho zmenu pri oprave tuku, porušenia vyžadovaného „fair balance (primeraného vyváženia)“ pri prijímaní nariadenia (ES) č. 1468/2006, ako aj z dôvodu opomenutia Komisie poskytnúť v tejto súvislosti primerané odškodnenie, ktoré by zamedzilo negatívnemu ovplyvneniu vlastníckych práv dotknutých výrobcov tučného mlieka alebo zabezpečilo nápravu tohoto ovplyvnenia a tým vzniknutej škode, Komisia ručí podľa článku 340 ZFEÚ za túto nahraditeľnú škodu, ktorá žalobcom vznikla a stále vzniká.
            
         
      (1)  Nariadenie Komisie (ES) č. 1468/2006 zo 4. októbra 2006, ktorým sa mení a dopĺňa nariadenie (ES) č. 595/2004, ktorým sa stanovujú podrobné pravidlá uplatňovania nariadenia Rady (ES) č. 1788/2003 stanovujúceho poplatky v sektore mlieka a mliečnych výrobkov (Ú. v. EÚ L 274, s. 6).